Likumprojekts

**Grozījumi likumā "**[**Par obligāto sociālo apdrošināšanu pret nelaimes gadījumiem darbā un arodslimībām**](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)**"**

Izdarīt likumā "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)" (Latvijas Republikas Saeimas un Ministru Kabineta Ziņotājs, 1996, 1.nr.; 1997, 3.nr.; 1998, 21.nr.; 2000, 2.nr.; 2001, 1.nr.; 2005, 2.nr.; 2009, 1., 15.nr.; Latvijas Vēstnesis, 2009, 200.nr.; 2010, 205.nr.; 2013, 137.nr.; 2014, 75., 225.nr.) šādus grozījumus:

1. 12.pantā:

izteikt otro daļu šādā redakcijā:

„(3) Ministru kabinets nosaka vidējās apdrošināšanas iemaksu algas aprēķināšanas nosacījumus un kārtību.”

izslēgt trešo, ceturto un piekto daļu.

1. Papildināt 19.panta otrās daļas pirmo teikumu aiz vārdiem „apdrošinātajai personai” ar vārdiem „ja viņa neierodas darbā un tādejādi zaudē algotā darbā gūstamos ienākumus”.
2. 20.pantā:

aizstāt piektās daļas pirmajā teikumā vārdus „konstatēta arodslimība” ar vārdiem „konstatēta jauna arodslimība”;

papildināt ar divpadsmito daļu šādā redakcijā:

„(12) Atlīdzības par darbspēju zaudējumu saņēmējam ar dienu, kad sasniegts likumā „Par valsts pensijām” vecuma pensijas piešķiršanai noteiktais vecums, līdz vecuma pensijas piešķiršanai tiek pārtraukta atlīdzības par darbspēju zaudējumu izmaksa. Pēc vecuma pensijas piešķiršanas atlīdzību par darbspēju zaudējumu izmaksā saskaņā ar šā panta devīto daļu.”.

1. 23.pantā

aizstāt piektajā daļā vārdus un skaitli „nedrīkst būt mazāks par 65 procentiem no valsts sociālā nodrošinājuma pabalsta” ar vārdiem „nedrīkst būt mazāks par Ministru kabineta noteikto minimālo apmēru”;

papildināt pantu ar devīto un desmito daļu šādā redakcijā:

„(9) Ja atlīdzības par apgādnieka zaudējumu apmērs, kas aprēķināts, ņemot vērā apdrošinātās personas mēneša vidējo apdrošināšanas iemaksu algu, nesasniedz Ministru kabineta noteikto minimālo apmēru katram bērnam, starpība starp šo noteikto minimālo apmēru un katram bērnam aprēķināto atlīdzību par apgādnieka zaudējumu tiek segta no valsts pamatbudžeta, ievērojot šā likuma 13.panta ceturto daļu, un tās izmaksa nodrošināma saskaņā ar likumu par valsts budžetu kārtējam gadam no valsts pamatbudžeta dotācijas, kura tiek ieskaitīta darba negadījumu speciālajā budžetā.

(10) Ministru kabinets nosaka atlīdzības par apgādnieka zaudējumu minimālo apmēru katram bērnam un tā pārskatīšanas kārtību.”.

1. Papildināt pārejas noteikumus ar 19., 20., 21. un 22.punktu šādā redakcijā:

„19. Atlīdzības par apgādnieka zaudējumu apmērs atbilstoši šā likuma 23.panta devītajā daļā noteiktajam minimālajam apmēram katram bērnam tiek pārskatīts no 2017.gada 1.aprīļa un par periodu no 1.aprīļa to izmaksā līdz 2017.gada 30.septembrim.

20. Šā likuma 20.panta divpadsmitā daļa par atlīdzības par darbspēju zaudējumu pārtraukšanu, sasniedzot vecuma pensijas piešķiršanai nepieciešamo vecumu, attiecas uz personām, kuras likumā „Par valsts pensijām” noteikto vecumu sasniegušas pēc 2017.gada 1.aprīļa.

21. Grozījumi šā likuma 12.pantā par trešās, ceturtās un piektās daļas izslēgšanu stājas spēkā 2020.gada 1.janvārī.

22. Ministru kabinets līdz 2019.gada 31.decembrim izdod šā likuma 12.panta otrajā daļā minētos noteikumus par vidējās apdrošināšanas iemaksu algas aprēķināšanas nosacījumiem un kārtību. Līdz attiecīgo noteikumu spēkā stāšanās dienai, bet ne ilgāk kā līdz 2019.gada 31.decembrim piemērojami Ministru kabineta 1999.gada 16.februāra noteikumi Nr.50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”, ciktāl tie nav pretrunā ar šo likumu.”.

Likums stājas spēkā 2017.gada 1.aprīlī.

Iesniedzējs:

Labklājības ministra vietā –

satiksmes ministrs U.Augulis

09.09.2016 9:38

479

D.Trušinska, tālr.67021553

[Dace.Trusinska@lm.gov.lv](mailto:Dace.Trusinska@lm.gov.lv)